b'\n_START_ARTICLE_\nSibir\n_START_PARAGRAPH_\nSibir \xc3\xa9s un nom utilitzat antigament per designar el que avui \xc3\xa9s la part occidental de Sib\xc3\xa8ria, que apareix entre el segle XII i XIV. El nom rus del que deriva Sib\xc3\xa8ria, deriva al seu torn de Sibir i aquest podria venir dels sabirs, uns n\xc3\xb2mades turcs que feien part de l\'estat Kh\xc3\xa0zar (despr\xc3\xa9s els suwars, a la Bulg\xc3\xa0ria del Volga) que hi haurien viscut fins al segle VI quan van emigrar a la regi\xc3\xb3 del Volga. Sabir al seu torn deriva de Siembi (xin\xc3\xa8s Hsien-pi), el nom d\'una confederaci\xc3\xb3 tribal protomongola de la que podrien descendir els juanjuan que serien els \xc3\xa0vars, i altres pobles. La paraula s\'utilitza per primer cop el 1240 a la Hist\xc3\xb2ria secreta dels mongols (Yuan-chao-pi-shih) en la forma Shibir. Una carta franciscana dona la forma Sibur el 1320 que reprodueix una carta catalana el 1375 i al llibre del Coneixement de Tots els Regnes. Com que el nom sibir en mongol vol dir "bosc esp\xc3\xa8s" s\'ha suposat que podria ser una paraula mongola, per\xc3\xb2 aquestos no donaven noms nous a les terres que ocupaven._NEWLINE_Vegeu: Sib\xc3\xa8ria i Khanat de Sib\xc3\xa8ria.'